CELEX: 62015CA0057
Language: da
Date: 2016-07-28 00:00:00
Title: Sag C-57/15: Domstolens dom (Femte Afdeling) af 28. juli 2016 — United Video Properties Inc. mod Telenet NV (anmodning om præjudiciel afgørelse fra Hof van beroep te Antwerpen — Belgien) (Præjudiciel forelæggelse — intellektuelle ejendomsrettigheder — direktiv 2004/48/EF — artikel 14 — sagsomkostninger — advokatudgifter — godtgørelse ved et fast beløb — højeste beløb — udgifter til rådgivning ved en teknisk sagkyndig — godtgørelse — betingelse om ansvarspådragende adfærd begået af den tabende part)

26.9.2016   
            
            
               DA
            
            
               Den Europæiske Unions Tidende
            
            
               C 350/5
            
         Domstolens dom (Femte Afdeling) af 28. juli 2016 — United Video Properties Inc. mod Telenet NV (anmodning om præjudiciel afgørelse fra Hof van beroep te Antwerpen — Belgien)
   (Sag C-57/15) (1)
   
   ((Præjudiciel forelæggelse - intellektuelle ejendomsrettigheder - direktiv 2004/48/EF - artikel 14 - sagsomkostninger - advokatudgifter - godtgørelse ved et fast beløb - højeste beløb - udgifter til rådgivning ved en teknisk sagkyndig - godtgørelse - betingelse om ansvarspådragende adfærd begået af den tabende part))
   (2016/C 350/05)
   Processprog: nederlandsk
   
      Den forelæggende ret
   
   Hof van beroep te Antwerpen
   
      Parter i hovedsagen
   
   
      Sagsøger: United Video Properties Inc.
   
      Sagsøgt: Telenet NV
   
      Konklusion
   
   
               1)
            
            
               Artikel 14 i Europa-Parlamentets og Rådets direktiv 2004/48/EF af 29. april 2004 om håndhævelsen af intellektuelle ejendomsrettigheder skal fortolkes således, at den ikke er til hinder for en national lovgivning som den i hovedsagen omhandlede, der fastsætter, at den part, der taber sagen, skal betale de sagsomkostninger, som den vindende part har afholdt, hvilken lovgivning giver den ret, der skal afsige dom i sagen, mulighed for at tage hensyn til de særlige omstændigheder i den sag, der er forelagt for den, idet lovgivningen omfatter en ordning med faste satser for godtgørelse af udgifter til advokatbistand, på betingelse af, at disse satser sikrer, at de udgifter, som den tabende part skal betale, er rimelige, hvilket det tilkommer den forelæggende ret at undersøge. Dette direktivs artikel 14 er imidlertid til hinder for en national lovgivning, der fastsætter faste satser, som på grund af for lave maksimalbeløb ikke sikrer, at i det mindste en væsentlig og passende del af de rimelige udgifter, som den part, der har vundet sagen, har afholdt, bæres af den tabende part.
            
         
               2)
            
            
               Artikel 14 i direktiv 2004/48 skal fortolkes således, at den er til hinder for nationale bestemmelser, der alene fastsætter godtgørelse af udgifter til rådgivning ved en teknisk sagkyndig, såfremt den tabende part har udvist ansvarspådragende adfærd, idet disse udgifter skal være direkte og tæt knyttet til et søgsmål, der er anlagt med henblik på at sikre håndhævelsen af en intellektuel ejendomsret.
            
         
      (1)  EUT C 138 af 27.4.2015.